**JAVNI POZIV**

**Za financiranje obnove zapuštenih poljoprivrednih površina na području Starogradskog polja (izvor sredstava: 6.666,00 EUR od Min. kulture i medija RH, 4.000,00 EUR Grad Stari Grad te 2.666,66 EUR Općina Jelsa); nositelj je JU Agencija za upravljanje Starogradskim poljem.**

**Ukupni iznos predviđen za financiranje je 13.333,33 EUR. Zahtjevi za financiranje se odobravaju do ukupnog iznosa koji je predviđen ovim projektom).**

**Što se financira, u kojem iznosu i rokovi:**

- financiranje se odnosi na obnovu zapuštenih poljoprivrednih površina (sječa visokog i niskog raslinja, obrada zemljišta)

- predmet financiranja mogu biti poljoprivredne površine unutar područja obuhvata zaštićenog Kulturnog krajolika Starogradsko polje, odnosno unutar središnje zone zaštite Starogradskog polja upisane u Popis svjetske baštine UNESCO-a

- iz javnog poziva su izuzete parcele koje imaju bespravnu građevinu

- parcele koje su u Konzervatorskoj podlozi kulturnog krajolika Starogradsko polje označene kao arheološka nalazišta (zona 0), mogu biti uključene u program, ako se radovi budu odvijali uz nadzor i suglasnost nadležnih službi (JU Agencija za upravljanje Starogradskim poljem i Konzervatorski odjel u Splitu)

- maksimalan iznos dodijeljenih sredstava po korisniku može iznositi 1330,00 EUR

- prihvatljivi trošak obnove zapuštenih poljoprivrednih površina po 1 m2 iznosi maksimalno 0,35 EUR (s PDV-om).

**Tko se može prijaviti:**

Korisnik sredstava potpore može biti isključivo pravna i fizička osoba, te oni unutar sustava OPG-a koji imaju:

* poljoprivredne površine unutar područja obuhvata zaštićenog Kulturnog krajolika Starogradsko polje, odnosno unutar središnje zone zaštite Starogradskog polja upisane u Popis svjetske baštine UNESCO-a
* vlasnici i korisnici parcela koji su svoje pravo iskoristili u Javnom pozivu iz 2021., 2022., osim ako se ne radi o parcelama za koje su sredstva dodijeljena u prethodnim Javnim pozivima

**Rokovi:**

* rok za prijavu: 12.06. 2023. do 15 h
* objava rezultata javnog poziva: 21.06.2023.
* rok za dostavu izvješća o realizaciji programa: 01.10.2023.
* javni poziv i rezultati javnog poziva objavljuju se na mrežnim stranicama Javne ustanove, te na oglasnoj ploči

**Potrebna dokumentacija:**

Uz prijavni obrazac potrebno je priložiti sljedeću dokumentaciju:

1. presliku osobne iskaznice – za fizičke osobe

2. presliku rješenja o upisu u sudski registar – za pravne osobe

3. presliku rješenja o upisu u upisnik poljoprivrednih gospodarstava – za OPG

4. presliku zemljišnoknjižnog izvatka i prijepis katastarskog plana u svrhu dokazivanja vlasništva, odnosno ugovor o najmu ili korištenju u svrhu dokazivanja drugog osnova korištenja poljoprivredne površine

Dokumentacija se predaje osobno, putem pošte ili preko službenog maila Javne ustanove:

**stari.grad.plain@gmail.com**

**Sadržaj izvješća o realizaciji programa:**

- kratak tekstualni opis obavljenih poslova, fotografije (prije i poslije čišćenja parcela)

- preslikeračuna **(neće se isplaćivati sredstva bez priloženog valjanog računa)**